KOMISIJOS REGLAMENTAS (EB) Nr. 491/2007
2007 m. gegužės 3 d.
nustatantis išsamias Tarybos reglamento (EB) Nr. 1947/2005 įgyvendinimo taisykles dėl informacijos apie sėklas perdavimo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2005 m. lapkričio 23 d. Tarybos reglamentą (EB) Nr. 1947/2005 dėl bendro sėklos rinkos organizavimo ir panaikinantį reglamentus (EEB) Nr. 2358/71 ir (EEB) Nr. 1674/72 (1), ypač į jo 11 straipsnį,
kadangi:
(1)
2004 m. gruodžio 6 d. Komisijos reglamento (EB) Nr. 2081/2004, nustatančio informacijos, būtinos įgyvendinant Tarybos reglamentą (EEB) Nr. 2358/71 dėl bendro sėklos rinkos organizavimo, perdavimo taisykles (2), 1 straipsnyje paminėtos Tarybos reglamento (EEB) Nr. 2358/71 (3) priede išvardytos rūšys ir veislių grupė. Jos yra įtrauktos į 2003 m. rugsėjo 29 d. Tarybos reglamento (EB) Nr. 1782/2003, nustatančio bendrąsias tiesioginės paramos schemų pagal bendrą žemės ūkio politiką taisykles ir nustatančio tam tikras paramos schemas ūkininkams, XI priedą.
(2)
Atsižvelgiant į sėklų sektoriaus reformą reikėtų persvarstyti ir supaprastinti Reglamentui (EB) Nr. 1947/2005 įgyvendinti reikalingos informacijos pateikimo būdą. Kad būtų aiškiau, Reglamentą (EB) Nr. 2081/2004 reikėtų panaikinti ir pakeisti nauju reglamentu.
(3)
Šiame reglamente numatytos priemonės atitinka Sėklų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Valstybės narės elektroniniu būdu pateikia Komisijai šio reglamento priede nustatytą informaciją apie kiekvieną Reglamento (EEB) Nr. 1782/2003 priede nurodytą rūšį ir veislių grupę iki šio reglamento priede numatytų datų.
2 straipsnis
Reglamentas (EB) Nr. 2081/2004 panaikinamas.
3 straipsnis
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2007 m. gegužės 3 d.